**МАЙСТАР-КЛАС**

 Настаўнік беларускай мовы і літаратуры

дзяржаўнай установы адукацыі “Сярэдняя школа № 35 г. Магілёва”

Кукрэш Алена Віктараўна

**“Арганізацыя работы з матываванымі і адоранымі вучнямі. Даследчая дзейнасць”**

**Мэта:** развіццё прафесійнай кампэтэнцыі педагогаў у пытаннях правядзення вучэбна-даследчай дзейнасці з вучнямі па беларускай мове і літаратуры.

**Задачы:**

* вызначыць асаблівасці вучэбна-даследчай дзейнасці вучняў па беларускай мове і літаратуры;
* актуалізаваць веды настаўнікаў па правядзенні вучэбна-даследчай дзейнасці з вучнямі па беларускай мове і літаратуры;
* вызначыць асноўныя пытанні, якія патрабуюць пільнай увагі пры падрыхтоўцы вучняў да конкурсаў работ даследчага характару.

**Удзельнікі:** настаўнікі беларускай мовы і літаратуры.

**ХОД ЗАНЯТКАЎ**

* Добры дзень, паважаныя калегі! Я рада вітаць вас, спадзяюся, вы яшчэ гатовы працаваць па тэме майстар-класа.

Тэма, якую мы абмяркоўваем, надзвычай актуальная: даследчы тып мыслення вельмі запатрабавальны ў сучасным грамадстве. Хто хутчэй дасягае прафесійных поспехаў? Той, хто хутчэй асвойвае рэчаіснасць. Любое даследаванне – гэта магчымасць самарэалізацыі, набыццё і развіццё неабходных кампетэнцый. Для таго, каб навучыць вучня быць даследчыкам, настаўнік сам павінен быць такім. Згадзіце, што на ўроку (ды і пасля ўрокаў) нам не хапае часу, каб прыцягнуць увагу дзяцей да даследчай дзейнасці. Не заўсёды ведаем, як знайсці цікавую тэму, каб яна была і актуальнай, і зразумелай дзецям. Як правільна акрэсліць аб’ект і прадмет даследавання? Я паспрабую адказаць на гэтыя пытанні на сённяшнім майстар-класе.

* Але перш паслухайце прытчу пра мост.

Аднойчы мудрэц шукаў сэнс жыцця і дайшоў да рэчкі. Ні маста, ні лодкі не было. Узнікла праблема: як перабрацца на той бераг ракі? Што рабіць? Мудрэц заплюшчыў вочы і ўявіў, як ён перабіраецца на той бераг. “Эўрыка! – сказаў ён. – Трэба зрабіць лодку”. Сеў мудрэц, намаляваў схему лодкі, зрабіў неабходныя разлікі, склаў план. Тут якраз вучні яго падаспелі. Разам яны пачалі дзейнічаць. У камандзе справа пайшла хутка. Праз колькі часу лодка была гатова. Агледзелі, спусцілі яе на ваду – плыве. Не прайшло і 15 хвілін, як мудрэц і вучні былі на процілеглым беразе. Праблема была вырашана.

Як бачна, з гэтай прытчы вынікаюць усе этапы правядзення даследавання.

**1. Этап выбару тэмы.**

Першая цяжкасць у напісанні работы – выбар тэмы. Дзе яе ўзяць? Галоўная **задача любога даследавання** – знайсці нешта ***незвычайнае ў звычайным, убачыць супярэчнасці там, дзе іншым усё здаецца простым і зразумелым.***  Я лічу, што тэму можна сфармуляваць, абапіраючыся на матэрыялы ўрокаў. Самы просты спосаб – паглядзець на адзін і той жа прадмет з розных пунктаў погляду. Для гэтага праводзім **“мазгавы штурм”,** запісваем усе ідэі і абмяркоўваем іх. Можна таксама стварыць **кластар**, дзе ў цэнтры запісваем праблему(тэму), потым ключавыя паняцці, затым факты, ідэі, якія абмяркоўваем, пашыраем або звужаем.

 Для гэтага прапаную дзецям наступныя заданні, якія выкарыстоўваю на розных тыпах ўрокаў.

**Урок вывучэння біяграфіі пісьменніка.** **Заданне:** разгледзьце партрэт знакамітага чалавека. Якую б характарыстыку вы яму далі, калі б сустрэлі на вуліцы? Што б вы ў яго спыталі? Як вы думаеце, якія творы ён пісаў? Якія тэмы найбольш распрацаваў? Ці было ў гэтага чалавека хобі? Чым бы яшчэ мог займацца гэты чалавек, калі б не стаў пісьменнікам? Як вы думаеце, ці наведваў наш горад і ў сувязі з чым гэта было звязана? Наколькі сучаснымі з’яўляюцца яго творы?

Адказ на дадзеныя пытанні абуджаюць інтарэс вучняў, застаўляюць шукаць дадатковую інфармацыю, якая можа стаць тэмай будучага даследавання. Напрыклад: **“ Матывы лірыкі Янкі Купалы ў творчасці сучасных кампазітараў і спевакоў”, “Янка Купала і Магілёўшчына”**

На ўроках па **замацаванні вывучанага матэрыялу** прапаную суаднесці разгледжаныя тэмы з сучасным жыццём. Напрыклад, пры вывучэнні тэмы **“Дыялог, маналог”** прапаную вучням прагледзець сучасныя рэаліці-шоу і вылучыць, якія лексічныя сродкі найбольш ўжываюць удзельнікі, да якога стылю іх можна аднесці, зрабіць іх класіфікацыю і г.д. На аснове іх назіранняў можна правесці даследаванне на тэму “**Моўныя паводзіны ўдзельнікаў рэаліці-шоу: камунікатыўны аспект”.**

**На ўроку літаратуры** прапанавала вучням падабраць прыказкі і прымаўкі, якія могуць служыць рэкламай да вывучаных твораў. Так нарадзілася тэма **“Прыказкі і прымаўкі як рэкламныя слоганы твораў беларускай літаратуры”.**

Прыклады можна працягваць бясконца, усё залежыць ад фантазіі настаўніка і магчымасцяў вучняў. Тэм для даследавання можна падабраць даволі шмат. Прапаную пазнаёміцца са спісам, якія склалі мы з дзецьмі.

**Беларуская мова**

1. Спосабы ўтварэння эмацыянальнай лексікі ў беларускіх газетах.

 2. Асаблівасці перакладу вершаў Уладзіміра Высоцкага на беларускую мову.

3. Моўна-стылістычныя асаблівасці тэкстаў песень беларускамоўных гуртоў.

4. Камп’ютэрны жаргон у мове сучаснай беларускай моладзі.

 5. Моўная норма і адхіленне ад яе ў сродках масавай інфармацыі.

 6. Рэкламны тэкст і яго ўплыў на слухача.

7. Жаргонная лексіка ў мове сучаснай моладзі.

 8. Тэкст сучаснай папулярнай эстраднай песні ў камунікатыўным і стылістычных аспектах.

9. Сацыяльны дыскурс масавай камунікацыі (на матэрыяле ток-шоу).

10. Моўныя сродкі і іх рэалізацыя ў беларускамоўных нефармальных міжасабовых зносінах (на матэрыяле Інтэрнэт-дзённікаў).

 **Беларуская літаратура**

1. Маральна-дыдактычная накіраванасць і камізм беларускіх інтэрмедый

2. Інтэртэкстуальнасць твораў пра сучаснасць (на матэрыяле твораў І. Шамякіна)

 3.Чытач і глядач: суадносіны драматургічнага тэксту і пастаноўкі на сцэне тэатрам.

 4.Беларуская літаратурная прытча.

5.Загалоўкі ў творчасці пісьменніка.

 6.Матывы лірыкі Я.Купалы ў творчасці сучасных кампазітараў і спевакоў

7. Шляхі да шчасця Ганны Чарнушкі і Наташы Растовай

**2. Наступны этап -** гэта праца над тэмай. Прапаную алгарытм дзеяння для вучняў і настаўніка, які называецца **“Люстэрка прагрэсіўных пераўтварэнняў”.**

 **1 крок.** Сфармулюйце адну канкрэтную праблему і запішыце яе.

**2 крок**. Выявіце і запішыце асноўныя прычыны яе з’ўлення (прычыны фармуліруюцца са слоў со «не» і «нельга»).

Крокі 1 і 2 уяўляюць сітуацыю «мінус». Далей яе трэба перавесці ў сітуацыю «плюс».

**3 крок.** Проблема перефармулюецца ў мэту.

**4 крок.** Прычыны перефармулююцца ў задачы.

**5 крок.** Для кожнай задачы вызначаецца комплекс мерапрыемстваў па яе рашэннні.

**6 крок.** Вызначаюцца неабходныя матэрыяльныя рэсурсы.

**7 крок.** Для кожнага блока задач з мерапрыемствамі вызначаецца канчатковы вынік і крытэрыі эфектыўнасці рашэння задачы.

1. Пастаноўка праблемы:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Прычыны

( «не…», «нельга…»)

Сітуацыя «мінус»

Сітуацыя «плюс»

1. Мэта:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Задачы:

1. Мерапрыемствы: Адказны.
2. Вынік:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Крытэрыі выніковасці: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3 . Фармулёўка мэты і задач даследавання.** Я не буду спыняцца на гэтым пункце, пра гэта шмат сказана маімі калегамі ды і літаратуры хапае.

На маю думку, больш цяжкасцяў выклікае вылучыць аб’ект і прадмет даследавання.

**Аб’ект** – гэта шырокае паняцце, гэта працэс ці з’ява, што нарадзілі праблему. **Прадмет** – больш вузкае паняцце, канкрэтная частка аб’екта. Напрыклад, тэма “Асаблівасці перакладу тэкстаў Уладзіміра Высоцкага на беларускую мову” . Абект даследавання – пераклад як спосаб перадачы аднаго зместу сродкамі розных моў. Прадмет даследавання – творы Высоцкага і іх беларускамоўны варыянт.

Да тэмы “Трансфармацыя вобраза жанчыны ў беларускай прозе ХХ стагоддзя” Аб’ектам даследавання сталі празаічныя творы Міхася Зарэцкага, Кузьмы Чорнага, Івана Мележа, Васіля Быкава.

 Прадметам даследавання з’яўляецца трансфармацыя літаратурнага вобраза беларускай жанчыны ў нацыянальнай прозе на працягу ХХ стагоддзя. Паралельна прааналізаваны найбольш значныя творы, якія аказалі ўплыў на фарміраванне вобраза жанчыны.

**4.** На чым яшчэ хачу засяродзіць увагу – гэта **абарона вучнем работы**. Часта мы забываем пра гэты від работы, але гэта палова поспеху работы. Няўдалая абарона можа сапсаваць нават добрую работу.

**ВУСНАЕ ВЫСТУПЛЕННЕ**

У выступленні (5–7 хвілін) раскрываюцца:

 - актуальнасць тэмы,

- мэта,

- задачы, якія вырашаліся ў працэсе літаратуразнаўчага (мовазнаўчага) аналізу,

 - змест,

- вынікі даследавання;

!!! могуць быць зададзены пытанні па тэме работы.

Пажадана мець рэцэнзію, дзе даецца агульная характарыстыка работы, пры гэтым рэцензент ο ацэньвае ўзровень і якасць праведзенага даследавання, ο адзначае вартасці, ο вызначае слабыя бакі даследавання.

**“Завучанае” маўленне Станоўчыя бакі:**

 **-**Лагічнасць і паслядоўнасць выкладу інфармацыі –

- прадуманая структура выступлення.

**Адмоўныя бакі:** -

 стрэс – як вынік – страх забыцца вывучаны тэкст ; немагчымасць хутка рэагаваць на

аўдыторыю

**Імправізацыя**

 **Станоўчыя бакі:** - Магчымасць усталяваць кантакт з аўдыторыяй.

**Адмоўныя бакі**: -як правіла, адсутнасць прадуманай структуры выступлення

 - залішняя эмацыянальнасць

***Прыкладны план выступлення***

**1**. **Прывітанне**

 “Добры дзень, паважаны кіраўнік канферэнцыі, паважаныя члены камісіі і прысутныя!”

**2. Прадстаўленне (прозвішча, імя, клас, навучальная ўстанова, горад)**

“Мяне завуць \_\_\_\_\_\_\_\_\_\_\_\_. Я вучань (-ца) \_\_\_\_ класа, гімназіі (школы), \_\_ горада \_\_\_\_\_\_\_\_\_\_\_\_”

**3. Мэта выступлення**

 “Мэтай майго выступлення з’яўляецца даць новую інфармацыю па тэме праведзенага мною даследавання ў галіне \_\_\_\_\_\_\_\_\_”

**4. Назва тэмы даследавання**

“Назва тэмы: \_\_\_\_\_\_\_\_\_\_\_\_\_\_\_\_\_\_” “Тэма майго даследавання - \_\_\_\_\_\_\_\_”

 **5. Актуальнасць даследавання (абаснаванне выбару тэмы)**

“Актуальнасць і выбар тэмы даследавання вызначаны наступнымі фактамі: па-першае, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, па-другое, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, па-трэцяе, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”.

 **6. Мэта даследавання і спосабы яе дасягнення**

“Мэта майго даследавання - \_\_\_\_\_\_\_\_\_\_\_\_\_”. Асноўныя задачы даследавання і спосабы іх вырашэння: 1. \_\_\_\_\_\_\_\_\_\_\_\_\_\_\_\_\_\_\_\_\_\_, 2. \_\_\_\_\_\_\_\_\_\_\_\_\_\_\_\_\_\_\_\_\_\_, 3. \_\_\_\_\_\_\_\_\_\_\_\_\_\_\_\_\_\_\_\_\_\_.

**7. Сцісла пра новыя вынікі ў ходзе даследавання**

 “У ходзе правядзення даследавання атрыманы наступныя тэарэтычныя і (ці) практычныя вынікі: 1. Атрыманы новыя веды наступнага характару\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 2. Пастаўлены новыя гіпотэзы і ідэі \_\_\_\_\_, 3. Вызначаны новыя праблемы (задачы)\_\_\_\_\_\_\_\_\_\_\_\_\_\_\_\_\_\_”.

 **8. Вынікі па правядзенні даследавання**

“На аснове праведзенага даследавання і атрыманых вынікаў можна зрабіць наступныя высновы: 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”.

**9. Сцісла пра наступныя крокі па тэме праведзенага даследавання**

 “Лічу, што дадзеная тэма мае перспектывы развіцця ў наступных накірунках: 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”.

 **10. Удзячнасць за ўвагу**

 “Дзякую за праяўленую цікаваць да тэмы майго выступлення”.

**Распаўсюджаныя пытанні членаў камісіі:**

ο Назавіце спосабы (метады, прыёмы) даследавання, якімі Вы карысталіся?

ο Хто з вядомых даследчыкаў звяртаў увагу на гэта пытанне?

ο Што новага для сябе Вы даведаліся, займаючыся гэтай тэмай?

!!! Пры адказе на пытанні пазбягайце: залішняй катэгарычнасці; шматслоўнасці.

**Складанне мультымедыйнай прэзентацыі па тэме даследавання (паказ прэзентацыі).**

На слайды выносяцца азначэнні, тэрміны, матэрыялы, якія маюць прынцыповае значэнне для прадстаўлення даследавання.

ο Графікі, малюнкі, дыяграмы, фотаздымкі і іншыя ілюстрацыйныя матэрыялы павінны, па магчымасці, максімальна запаўняць поле экрана.

 ο Выбар колеравага афармлення фону слайдаў. Трэба выбіраць спакойныя адценні, якія не выклікаюць стамлення вачэй і не раздражняюць іх.

 ο Гукавое суправаджэнне слайдаў, калі яно ёсць, не павінна насіць рэзкі, раздражняльны характар.

 ο Мультымедыйную прэзентацыю варта настроіць па часе, што дазваляе пераканацца ў тым, ці вытрымліваеце вы адведзены рэгламент.

**Чаго нельга рабіць**

1. чытаць слайды;

2. “перагружаць” слайды;

 3. выкарыстоўваць розны фармат прэзентацыі;

4. адварочвацца спінай да аўдыторыі;

 5. расслабляцца пад час пытанняў.

**СКЛАДАННЕ ПРЭЗЕНТАЦЫІ**

ο прыкладна 10-15 слайдаў (можа быць і менш 10);

 ο На слайдзе павінна змяшчацца максімум 20 – 25 слоў, каб інфармацыя магла добра ўспрымацца;

 Не злоўжываце малюнкамі і фотаздымкамі

 ο Першы слайд. Назва вучэбнай установы, назва работы, аўтар (-ы) і кіраўнік;

 ο 2-4 слайд. Метадалогія работы (мэта, задачы, прадмет, аб’ект, актуальнасць);

ο 5-6 слайд. Вынікі анкетавання (калі праводзілася), але не больш трох слайдаў;

ο 7-8 слайд. Змест працы;

ο 9-11 слайд. Вынікі па раздзелах;

 ο 12 слайд. Практычная значнасць працы;

 ο 13-14 слайд. Вынікі працы;

ο 15 слайд. Дзякуй за ўвагу!

**РАСПАФСЮДЖАНЫЯ ПАМЫЛКІ ПРЫ АБАРОНЕ ДАСЛЕДЧЫЦКІХ ПРАЦ**

 ο безэмацыянальнае суцэльнае чытанне тэксту даклада ο шмат тэксту на слайдзе;

слайд цалкам паўтарае тэкст;

ο немагчымасць тлумачэння навуковых тэрмінаў, ужытых ў працы;

 ο недапушчальны выклад матэрыялу двума ці больш дакладчыкамі (на пытанні адказваць могуць усе, хто рыхтаваў работу, калі работа - калектыўная);

 ο парушэнне рэгламенту;

 ο !!!!! Яшчэ раз пра культуру паводзін пры адказе на пытанні. Захоўваем ветлівасць і карэктнасць у адносінах да іншых

ο неадпаведнасць фармальным патрабавання конкурсу, выкладзеным ў Палажэнні;

 ο тэма для даследавання сфармулявана занадта шырока;

 ο у работах не прадстаўляецца агляд літаратуры, якая існуе па тэме даследавання;

ο мэта (адна), а не некалькі;

ο сярод метадаў памылкова называюць (даследаванне, аналіз, сістэматызацыю);

ο неадпаведнасць высноў і задач даследавання;

ο метадалагічная база даследвання не вызначана;

ο непаўната даследвання, аднабаковае прадстаўленне і разгляд матэрыялу;

 ο парушэнне лагічнасці;

 ο слабасць доказаў, адсутнасць дакладнасці абгрунтаванняў і доказаў;

ο рэфератыўна-кампілятыўны характар асобных работ;

ο невыкарыстанне спасылак пры цытаванні першакрыніц;

ο адступленне (або замена) навуковага стылю падачы матэрыялу;

 ο афармленне бібліяграфічнага спісу выкарыстанай літаратуры з памылкамі.

Многім педагогам думка аб тым, што дзіця здольнае прайсці праз усе гэтыя этапы, здаецца няпэўнай і нават страшнай. Але гэтыя страхі рассейваюцца адразу, як толькі пачынаецца рэальная даследчая работа з дзецьмі. Асаблівасць арганізацыі даследчай дзейнасці ў тым, што ў ёй могуць прымаць удзел не толькі высокаматываваныя вучні, але і слабыя. Проста узровень даследавання будзе іншым.